Այդ օրը Տեառնընդառաջ տօնի առիթով բակում գունաւոր ծաղիկներով զարդարւած աւանդական թուփը բոցավառւեց դպրոցի երկու փոքրիկ սաների միջոցով: Նախքան թուփի բոցավառումը՝ մանուկները եւ նրանց դաստիարակները բոլորւելով բակում տեղակայւած աւանդական թուփի շուրջ՝ ունկնդրեցին եկեղեցական շարականներից մի հատւած՝ Տ. Խաչատուր քհնյ. Զարգարեանի եւ Ջանի սրկ. Ղազարեանի երգեցողութեամբ: Այնուհետեւ, քահանայ հայրը օրւայ առթիւ իր քարոզի մէջ դիմելով մանուկներին դիւրըմբռնելի կերպով բացատրեց Քրիստոսի տաճար ընծայման եւ օրւան առնչւող խորհրդի մասին: Արարողութեանը յաջորդեց աւանդական թուփի բոցավառումը, որը մանուկների խանդավառութեան առաւել բարձրացման պատճառ հանդիսացաւ: Նրանք խարոյկին գամւած հայեացքներով ձեռք-ձեռքի բռնած՝ իրենց ուսուցիչների ընկերակցութեամբ շրջեցին բոցավառւած թուփի շուրջ ու մանկական երգերի կատարմամբ՝ աւարտին հասցրին տօնակատարութիւնը: